道州夏日郡內北橋新亭書懷贈何元二處士
作者：呂溫
朝代：唐

paragraphs: 結構池梁上，登臨日幾迴。
晴空交密葉，陰岸積蒼苔。
爽氣中央滿，清風四面來。
振衣生羽翰，高枕出塵埃。
齊物魚何樂，忘機鳥不猜。
閑銷炎晝靜，選勝火雲開。
僻遠宜孱性，優游賴廢材。
願爲長泛梗，莫作重然灰。
守道窮非過，先時動是灾。
寄言徐孺子，賓榻旦徘徊。